CELEX: 52010PC0814
Language: lt
Date: 2011-01-11
Title: Pasiūlymas TARYBOS SPRENDIMAS kuriuo nustatoma pozicija, kuri turi būti priimta Europos Sąjungos vardu, dėl pasiūlymo iš dalies keisti Roterdamo konvencijos III priedą

|

52010PC0814

/* KOM/2010/0814 galutinis - NLE 2010/0394 */  Pasiūlymas TARYBOS SPRENDIMAS kuriuo nustatoma pozicija, kuri turi būti priimta Europos Sąjungos vardu, dėl pasiūlymo iš dalies keisti Roterdamo konvencijos III priedą  

	[pic] | EUROPOS KOMISIJA |Briuselis, 2011.1.11KOM(2010) 814 galutinis2010/0394 (NLE)PasiūlymasTARYBOS SPRENDIMASkuriuo nustatoma pozicija, kuri turi būti priimta Europos Sąjungos vardu, dėl pasiūlymo iš dalies keisti Roterdamo konvencijos III priedą(pateikta Komisijos)AIŠKINAMASIS MEMORANDUMAS1. PASIŪLYMO APLINKYBĖS1998 m. kovo mėn. baigtos Maisto ir žemės ūkio organizacijos (FAO) ir Jungtinių Tautų aplinkos apsaugos programos (JTAP) globotos derybos dėl Konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje.Konvencija pateikta pasirašyti 1998 m. rugsėjį Roterdame įvykusioje ministrų diplomatinėje konferencijoje. Bendrija ją pasirašė 1998 m. rugsėjo 11 d. Pasirašius Roterdamo konvenciją, labai pagerėjo tarptautinis tam tikrų cheminių medžiagų, tarp jų ir pesticidų, reguliavimas. Konvencijos tikslas – skatinti tarptautinėje prekyboje pavojingomis cheminėmis medžiagomis dalyvaujančias šalis dalytis atsakomybe ir bendradarbiauti, siekiant apsaugoti žmonių sveikatą ir aplinką nuo galimos žalos ir prisidėti prie aplinkai nekenksmingo jų naudojimo.Konvenciją Sąjunga įgyvendino 2008 m. birželio 17 d. priimdama Europos Parlamento ir Tarybos reglamentą (EB) Nr. 689/2008 dėl pavojingų cheminių medžiagų eksporto ir importo[1]. 2006 m. rugsėjo 25 d. Sprendimu 2006/730/EB[2] Taryba nusprendė Konvenciją patvirtinti Europos bendrijos vardu.Konvencija įsigaliojo 2004 m. vasario 24 d. Penktoji šalių konferencija (ŠK5) įvyks Ženevoje 2011 m. birželio 20–24 d. Konvencijos šalys yra ne tik Sąjunga, bet ir 26 jos valstybės narės.Remdamasi Cheminių medžiagų kontrolės komiteto (CRC) – šalių konferencijai pavaldžios pagalbinės institucijos – rekomendacijomis, šalių konferencija į Konvencijos III priedą turėtų įtraukti daugiau cheminių medžiagų, kad susitarimo, apie kurį pranešama iš anksto, procedūra būtų taikoma ir joms.Keturioms cheminėms medžiagoms, kurias CRC rekomenduoja įtraukti į Roterdamo konvencijos III priedą, būtent chrizotilo asbestui, endosulfanui, alachlorui ir aldikarbui, panašūs apribojimai pagal Sąjungos teisę jau taikomi. Todėl Komisija siūlo Tarybai penktojoje šalių konferencijoje Sąjungos vardu pritarti daliniams Konvencijos III priedo pakeitimams.2010/0394 (NLE)PasiūlymasTARYBOS SPRENDIMASkuriuo nustatoma pozicija, kuri turi būti priimta Europos Sąjungos vardu, dėl pasiūlymo iš dalies keisti Roterdamo konvencijos III priedąEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį ir 207 straipsnį, kartu su 218 straipsnio 9 dalimi,atsižvelgdama į Europos Komisijos pasiūlymą,kadangi:1.  Europos Sąjunga ratifikavo Roterdamo konvenciją dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (toliau – Roterdamo konvencija)[3].2.  Roterdamo konvencija įgyvendinama Sąjungoje 2008 m. birželio 17 d. Europos Parlamento ir Tarybos reglamentu (EB) Nr. 689/2008 dėl pavojingų medžiagų eksporto ir importo[4].3.  Siekiant užtikrinti, kad importuojančiosios šalys galėtų pasinaudoti Roterdamo konvencijos teikiama apsauga, tikslinga ir būtina pritarti Cheminių medžiagų kontrolės komiteto rekomendacijai dėl chrizotilo asbesto, endosulfano, alachloro ir aldikarbo įtraukimo į Roterdamo konvencijos III priedą. Šios keturios medžiagos jau yra uždraustos arba griežtai ribojamos Sąjungoje, todėl joms taikomi dar griežtesni eksporto reikalavimai negu nustatytieji Roterdamo konvencijoje.4.  Numatoma, kad Roterdamo konvencijos penktojoje šalių konferencijoje (ŠK5) bus priimti sprendimai dėl pasiūlymų iš dalies keisti III priedą. Sąjunga šiems daliniams pakeitimams turėtų pritarti.PRIĖMĖ ŠĮ SPRENDIMĄ:Vienintelis straipsnisPenktojoje Roterdamo konvencijos šalių konferencijoje Komisija Sąjungos vardu pritaria tokiems siūlomiems daliniams III priedo pakeitimams: įtraukti chrizotilo asbestą, endosulfaną, alachlorą ir aldikarbą į Roterdamo konvencijos III priedą.Priimta BriuselyjeTarybos varduPirmininkas [1] OL L 204, 2008 7 31, p. 1.[2] OL L 299, 2006 10 28, p. 23.[3] OL L299, 2006 10 28, p. 23.[4] OL L 204, 2008 7 31, p. 1.